ಸಮಂತ ಪಾತ್ರಕ್ಕೆ ಡಬ್ ಮಾಡಲಾರೆ ಎಂದು ಘೋಷಿಸಿದ ಗಾಯಕಿ ಚಿನ್ಮಯಿ ಶ್ರೀಪಾದ್

ತಮಿಳು ಸಿನಿಮಾ ರಂಗದ ಖ್ಯಾತ ಗಾಯಕಿ, ಡಬ್ಬಿಂಗ್ ಕಲಾವಿದ ಚಿನ್ಮಯಿ ಶ್ರೀಪಾದ್, ತಮಿಳು ಸಿನಿಮಾ ರಂಗದಲ್ಲಿ ಮತ್ತೊಮ್ಮೆ ಬಿರುಗಾಳಿ ಎಬ್ಬಿಸಿದ್ದಾರೆ. ಈ ಹಿಂದೆ ಸ್ಟಾರ್ ನಟ ನಟಿಯರ ಖಾಸಗಿ ಸಂಗತಿಗಳನ್ನು ಆಚೆ ಹಾಕಿ, ಸಿನಿಮಾ ರಂಗದಲ್ಲೇ ಅಲ್ಲೋಲ ಕಲ್ಲೋಲ ಎಬ್ಬಿಸಿದ್ದ ಚಿನ್ಮಯಿ ಹಲವು ದಿನಗಳಿಂದ ಸಮಂತಾ ಜೊತೆಗೆ ಮುಸುಕಿನ ಗುದ್ದಾಟ ನಡೆಸಿದ್ದರು. ಇದೀಗ ಶಾಶ್ವತವಾದ ಸಂಬಂಧವನ್ನು ಕಳೆದುಕೊಳ್ಳಲು ಅವರು ನಿರ್ಧಾರಿಸಿದ್ದಾರೆ.

ಸಮಂತಾ ಶರೀರವಾದರೆ, ಚಿನ್ಮಯಿ ಶ್ರೀಪಾದ್ ಶಾರೀರದಂತಿದ್ದರು. ಸಮಂತಾ ಅವರ ಬಹುತೇಕ ಪಾತ್ರಗಳಿಗೆ ಚಿನ್ಮಯಿ ಅವರೇ ಡಬ್ ಮಾಡುತ್ತಿದ್ದರು. ಹಾಗಾಗಿ ಸಮಂತಾ ಪಾತ್ರಗಳಿಗೆ ಬೇರೆಯದ್ದೇ ತೂಕ ಇರುತ್ತಿತ್ತು. ಇದೀಗ ಚಿನ್ಮಯಿ ಅವರು ಸಮಂತಾ ಮೇಲೆ ಕೋಪ ಮಾಡಿಕೊಂಡಿದ್ದು, ಇನ್ಮುಂದೆ ಸಮಂತಾ ಪಾತ್ರಕ್ಕೆ ತಾವು ಡಬ್ ಮಾಡುವುದಿಲ್ಲಿ ಎಂದು ಘೋಷಿಸಿದ್ದಾರೆ. ಅಲ್ಲದೇ, ಇನ್ಮುಂದೆ ಯಾವುದೇ ರೀತಿಯ ಕಾಂಟ್ಯಾಕ್ಟ್ ಕೂಡ ಇಟ್ಟುಕೊಳ್ಳುವುದಿಲ್ಲ ಎಂದು ಹೇಳಿದ್ದಾರೆ. ಇದನ್ನೂ ಓದಿ:ಬಿಗ್ ಬಾಸ್ ಮನೆಯಲ್ಲಿ ಬಿಕ್ಕಿ ಬಿಕ್ಕಿ ಅತ್ತ ಜಯಶ್ರೀ ಆರಾಧ್ಯ

ಹಲವು ತಿಂಗಳುಗಳಿಂದ ಸಮಂತಾ ಮತ್ತು ಚಿನ್ಮಯಿ ಹಲವು ಕಾರಣಗಳಿಂದಾಗಿ ಮನಸ್ತಾಪ ಮಾಡಿಕೊಂಡಿದ್ದರಂತೆ. ಅದು ಮತ್ತೆ ಸರಿ ಹೊಂದದ ಹಾಗೆ ಆಗಿದೆಯಂತೆ. ಹಾಗಾಗಿ ಚಿನ್ಮಯಿ ಇಂಥದ್ದೊಂದು ಖಡಕ್ ನಿರ್ಧಾರ ತಗೆದುಕೊಂಡಿದ್ದಾರೆ. ಯಾವುದೇ ಕಾರಣಕ್ಕೂ ಸಮಂತಾ ಸಿನಿಮಾದಲ್ಲಿ ಕೆಲಸ ಮಾಡಲಾರೆ ಎಂದು ಚಿನ್ಮಯಿ ಹೇಳಿದ್ದಾರೆ.